ดักเก็บหุ้นรับเหมา! ลุ้นผลงานปี 66 โตเด่น หลังตุนแบ็กล็อกแน่น 5.7 แสนล้าน
ดักเก็บหุ้นรับเหมา! ลุ้นผลงานปี 66 โตเด่น หลังตุนแบ็กล็อกแน่น 5.7 แสนล้าน-ลุยประมูลงานใหญ่เพียบ ชู CK-STEC-SEAFCO- PYLON-NWR เด่น
ดักเก็บหุ้นรับเหมา! ลุ้นผลงานปี 66 โตเด่น หลังตุนแบ็กล็อกแน่น 5.7 แสนล้าน-ลุยประมูลงานใหญ่เพียบ
18 ม.ค. 2566

บล.เอเซีย พลัส จำกัด ระบุในบทวิเคราะห์วันนี้ (18 ม.ค.66) ว่า กลุ่มรับเหมาคึกคัก เด่นทั้งกระแสและผลประกอบการ ตลาดหมุนกลับมาเก็งกำไรหุ้นขนาดกลาง-เล็ก โดยเฉพาะหุ้นกลุ่มรับเหมาก่อสร้างที่วานนี้ (17 ม.ค.66) ปรับตัวขึ้นโดดเด่น รับกระแสเชิงบวกจากการเลือกตั้งที่จะเกิดขึ้นภายในปี 2566 บนความคาดหวังว่าทุกพรรคการเมืองจะชูนโยบายลงทุนโครงสร้างพื้นฐานในการหาเสียง ช่วยเติม Backlog ให้กับกลุ่มรับเหมาฯที่ปัจจุบัน 12 บริษัทรับเหมาฯ ที่ฝ่ายวิจัยเก็บข้อมูล มี Backlog รวมกันสูงถึง 5.7 แสนล้านบาท สูงสุดเป็นประวัติการณ์
โดยปี 2566 คาดหวังจะเห็นการเปิดประมูลโครงการใหญ่เพิ่มเติมอีก อาทิ รถไฟทางคู่เฟส 2 อีก 3 เส้นทาง คือ ขอนแก่น-หนองคาย ปากน้ำโพ-เด่นชัย ชุมทางจิระ-อุบลราชธานี ,รถไฟไทยจีนระยะที่ 2 ช่วงโคราช-หนองคาย รถไฟชานเมืองสายสีแดงส่วนต่อขยาย ส่วนงานถนนอย่าง ทางด่วนกะทู้-ป่าตอง ถนนมอเตอร์เวย์ช่วงบางขุนเทียน-บางบัวทอง ส่วนต่อขยายดอนเมืองโทลย์ เวย์ช่วงรังสิต-บางปะอิน เป็นต้น
นอกจากกระแสเชิงบวกเรื่อง Backlog แล้ว ผลประกอบการโดยรวมของกลุ่มรับเหมาฯในปี 2566 คาดหวังจะเห็นการเติบโตโดดเด่นตาม ยอดการรับรู้รายได้ที่เพิ่มขึ้น หลังหมดปัญหาแรงงานขาดแคลนจากการที่ภาครัฐเปิดให้ นำเข้าแรงงานต่างด้าว ตั้งแต่เดือน ส.ค ที่ผ่านมา
ฝ่ายวิจัยชอบบริษัทรับเหมาใหญ่พื้นฐาน แกร่งอย่าง CK ราคาเป้าหมาย 27.00 บาท และ STEC ราคาเป้าหมาย 15.50 บาท รวมถึงบริษัทเสาเข็มอย่าง SEAFCO ราคาเป้าหมาย 4.92 บาท  และ PYLON ราคาเป้าหมาย 5.60 บาท ส่วนบริษัทรับเหมาขนาดกลางอย่าง NWR ราคาเป้าหมาย 0.96 บาท  แนะนำเพียงเก็งกำไรเพราะงบไตรมาส 4/2565 มีความเสี่ยงจะพลิกเป็นขาดทุน
